# Boason

Boason o Boaso o Bòsols$^,$ (Bozouls en francés) es una comuna roergassa situada dins lo departament d'Avairon e la region d'Occitània, ancianament de Miègjorn-Pirenèus.

## Geografia

Lo vilatge foguèt bastit a l'entorn de la vòlta d'un pichon riu, lo Dordon de Concas. Aquel riu a cavat dins la ròca calcària un circ natural, en forma de fèrre de chaval de 400 m de diamètre e de 100 m de prigondor, qu'una partida del vilatge s'i tròba en dessús. Apèlan aquel site lo Trauc de Bòsols.

## Toponimia

Boason es una grafia popularizada per Christian-Pierre Bedel. Dins aquela grafia, -n finala es analogica e -a- representa [-ɔ-]. La prononciacion es ['bwɔzu] : l'accent tonic es sus la primièira sillaba e la prononciacion d'aquesta, [bwɔ-], es identica a la prononciacion locala de bòsc : [bwɔs]. Aquò mena logicament a una grafia Bòso(ls), amb de consonantas finalas mudas, atestadas per la grafia francesa, eretièira d'un estat ancian de la lenga.
Patrici Pojada accèpta Boaso (sense n, perqué sabiá que l'accent tonic es pas sus la finala, mas cresiá que la prononciacion èra [bu'azu], doncas un mot de tres sillabas) en se referissent explicitament al libre de Christian-Pierre Bedel. La grafia Boason es pas confòrma tanpauc a l'etimologia prepausada per Dauzat e Rostaing, "latin puteolis, diminutif de puteus, puits", justificada per una atestacion de 961, Pociolos. La consonanta iniciala se seriá sonorizada, probablament après la diftongason (passatge de ['pɔ-] a ['pwɔ-], puèi [bwɔ-]).

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2008 | 2026 | Jean-Luc Calmelly | | retirat de quadre |
| junh de 1995 | 2008 | Gérard Descrozaille | | notari, president de l'Associacion Departamentala dels Cònsols d'Avairon |
| de 1964 | 1995 | André Baudon | UDF | conselhièr general (1979-1998) |
| mai de 1945 | 1964 | Arsène Ratier | | |
| 1935 | 1945 | Eugène Vieillescaze | | |
| 1908 | 1935 | Paul Causse | | |
| | 1908 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 2757, totala: 2821 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 601 | 2 306 | 2 703 | 2 566 | 2 876 | 2 855 | 2 586 | 2 597 | 2 771 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 599 | 2 612 | 2 577 | 2 511 | 2 558 | 2 486 | 2 515 | 2 302 | 2 250 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 121 | 1 972 | 1 904 | 1 722 | 1 792 | 1 812 | 1 759 | 1 623 | 1 511 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 616 | 1 701 | 1 817 | 2 032 | 2 060 | 2 329 | 2 723 | 2 759 | 2 772 2 834 |
| 2009 | 2010 |
| 2 765 2 827 | 2 759 2 820 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas d'Avairon

## Nòtas

* 1 2 Bozouls, Christian-Pierre Bedel, al canton, 1994
* ↑ Patrici Pojada, Répertòri toponimic de las Comunas de la Region Miègjorn-Pirenèus, ed. Loubatières, Portèth de Garona, 2009, p. 45
* ↑ Christian Laux, Dictionnaire Français-Occitan Languedocien central, Section du Tarn de l'Institut d'Études Occitanes, 1997, p. 573
* ↑ Serge Granier, Noms propres historiques, géographiques et prénoms, p. 608, in Christian Laux, Dictionnaire Occitan Français-Occitan Languedocien, Section du Tarn de l'Institut d'Études Occitanes, 2001
* ↑ GEMP/La Talvera/Mission de La Culture, Daniel Loddo, Guy Raynaud, Céline Ricard, caisseta n° 34, fàcia B, n° 1, testimòni Marcel Castanié, fàcia B, n° 3, testimòni Raymond Batut
* ↑ Patrici Pojada, Repertòri toponimic de las Comunas de la Region Miègjorn-Pireneus, 2009, Loubatières, p. 45
* ↑ Albert Dauzat, Charles Rostaing, Dictionnaire étymologique des Noms de Lieux en France, 2nda edicion, 1984, Librairie Guénégaud, p. 108